**AIŠKINAMASIS RAŠTAS**

**Dėl Molėtų pradinės mokyklos Videniškių pradinio ugdymo skyriaus likvidavimo**

**1. Parengto tarybos sprendimo projekto tikslai ir uždaviniai:**

Parengto Molėtų rajono savivaldybės tarybos sprendimo projekto „Dėl Molėtų pradinės mokyklos Videniškių pradinio ugdymo skyriaus likvidavimo“ tikslas – vykdyti Molėtų rajono savivaldybės tarybos 2018 m. gegužės 30 d. sprendimą Nr.B1-139 „Dėl Molėtų rajono savivaldybės tarybos 2016 m. kovo 31 d. sprendimo Nr.B1-61 „Dėl Molėtų rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano patvirtinimo“ pakeitimo“, kuriame patvirtinta, kad nuo 2018 m. rugsėjo 1 d. likviduojamas Molėtų pradinės mokyklos Videniškių pradinio ugdymo skyrius.

Teikiamo sprendimo projekto likviduoti Molėtų pradinės mokyklos Videniškių pradinio ugdymo skyrių argumentai:

Videniškių pradinio ugdymo skyriuje nuo 2018 m. rugsėjo 1 d. lieka tik 5 mokiniai (3 mokinių tėvai pareiškė, kad pageidauja, kad jų vaikams būtų sudarytos sąlygos mokytis Molėtų pradinėje mokykloje, 2 mokiniai mokysis ne Molėtų rajono savivaldybės mokykloje). Videniškių pradinio ugdymo skyriaus situacija buvo aptarta vykusiame susirinkime su skyriaus bendruomene, kurios nariai (tėveliai, mokytoja, darbuotojai) skyriaus likvidavimui neprieštaravo. Tik Videniškių skyriaus tėveliai pageidavo, kad Videniškiuose būtų išlaikytos teikiamos ikimokyklinio ir priešmokyklinio ugdymo paslaugos. Tikslinga būtų mišrią (ikimokyklinio ir priešmokyklinio ugdymo) grupę prijungti prie miesto darželio.

Likvidavus Videniškių pradinio ugdymo skyrių, mokiniai geltonuoju autobusu bus pavežami į Molėtų pradinę mokyklą.

Likviduojamo Videniškių pradinio ugdymo skyriaus mokytoja bus įdarbinta Molėtų pradinėje mokykloje.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymas;

Lietuvos Respublikos švietimo įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą:**

Teigiamos pasekmės priėmus teikiamą sprendimo projektą: veiksmingesnis ugdymas, mažinamos „tuščios“ vietos mokyklose, racionaliau naudojamos švietimui skirtos lėšos.

Neigiamų pasekmių nėra.

**4. Priemonės sprendimui įgyvendinti:**

Molėtų pradinė mokykla privalo raštu pranešti kiekvienam mokiniui apie skyriaus likvidavimą ne vėliau kaip per vieną mėnesį nuo sprendimo priėmimo dienos.

Molėtų pradinė mokykla turi parengti naują mokyklos nuostatų projektą ir pateikti Molėtų rajono savivaldybės tarybai patvirtinti.

**5. Lėšų poreikis ir jų šaltiniai (prireikus skaičiavimai ir išlaidų sąmatos):**

Išeitinės kompensacijos 2 darbuotojams.

**6..Vykdytojai, įvykdymo terminai:**

Vykdytojai – Molėtų pradinė mokykla, Molėtų rajono savivaldybės administracijos Kultūros ir švietimo skyrius. Įvykdymo terminai – 2018 m. rugpjūčio 31 d.